Oksfordšyras
Oksfordšyras (angl. Oxfordshire, archajiškai Oksfordo grafystė, sutrumpintai Oksonas, lot. Comitia Oxoniae) – grafystė Pietryčių Anglijos regione, Anglijoje. Šiaurėje ir šiaurės vakaruose ribojasi su Vorikšyru, šiaurėje ir šiaurės rytuose su Nortamptonšyru, rytuose su Bakingamšyru, pietuose su Berkšyru, pietvakariuose su Viltšyru ir vakaruose su Glosteršyru. Administracinis centras – Oksfordas. Svarbesni miestai: Banberis, Abingdonas, Bisteris, Vitnis. Grafystė turi išvystytą švietimo sistemą: 23 privačias mokyklas ir 35 valstybines mokyklas. Oksforde įsikūrę du universitetai: žymus Oksfordo universitetas ir Oksfordo Brukso universitetas. Banberyje yra Vrokstono koledžas.